

**ประกาศองค์การบริหารส่วนตำบลสระโพนทอง**

**เรื่อง เจตจำนงการบริหารงานด้วยความสุจริต**

-----------------------------------------------------

พอเอก ประยุทธ์ จันทร์โอชา นายกรัฐมนตรี ได้กำหนดนโยบายของรัฐบาลที่แถลงต่อสภานิติบัญญัติแห่งชาติ เมื่อวันศุกร์ที่ 12 กันยายน 2557 ในนโยบายด้านการส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐประการหนึ่ง คือ การเสริมสร้างระบบคุณธรรมในการแต่งตั้งและโยกย้ายบุคลากรภาครัฐ วางมาตรการป้องกันการแทรกแซงจากนักการเมือง และส่งเสริมให้มีการนำระบบพิทักษ์คุณธรรมมาใช้ในการบริหารงานบุคคลของเจ้าหน้าที่ฝ่ายต่างๆใช้มาตรการทางกฎหมาย การปลูกฝังค่านิยม คุณธรรม จริยธรรม และจิตสำนึกในการรักษาศักดิ์ศรีของความเป็นข้าราชการ และความซื่อสัตย์สุจริตควบคู่กับการบริหารจัดการภาครัฐที่มีประสิทธิภาพเพื่อป้องกัน และปราบปรามการทุจริตและประพฤติมิชอบของเจ้าหน้าที่ของรัฐทุกระดับอย่างเคร่งครัด ยกเลิกหรือแก้ไขกฎหมาย ระเบียบ ข้อบังคับต่างๆที่ไม่จำเป็น สร้างภาระแก่ประชาชนเกินควร หรือเปิดช่องทางโอกาสการทุจริต เช่น ระเบียบการจัดซื้อ จัดจ้าง การอนุญาต อนุมัติ และการขอรับบริการจากภาครัฐ ซึ่งมีขั้นตอนยืดยาวใช้เวลานาน ซ้ำซ้อน และเสียค่าใช้จ่ายทั้งของภาครัฐและประชาชน รวมทั้ง ปรบปรุงและจัดให้มีกฎหมายเพื่อให้ครอบคลุมการป้องกันและปราบปรามการทุจริตประพฤติมิชอบ และการมีผลประโยชน์ทับซ้อนในภาครัฐทุกระดับโดยถือว่าเรื่องนี้เป็นวาระสำคัญเร่งด่วนแห่งชาติ

องค์การบริหารส่วนตำบลสระโพนทอง ได้ตระหนักถึงความสำคัญในเรื่องนี้ และเห็นว่าจะต้องมีการแปลงนโยบายดังกล่าวข้างต้นของรัฐบาลไปสู่การปฏิบัติอย่างจริงจัง และเพื่อดำเนินการดังกล่าว องค์การบริหารส่วนตำบลสระโพนทอง จึงประกาศเจตจำนงการบริหารงานด้วยความสุจริต เพื่อให้บุคลากรขององค์การบริหารส่วนตำบลสระโพนทอง ยึดถือปฏิบัติ โดยมีองค์ประกอบดังนี้

ข้อที่ 1 : นโยบาย องค์การบริหารส่วนตำบลสระโพนทอง ขอกำหนดนโยบายในการบริหารงานขององค์การบริหารส่วนตำบลสระโพนทอง โดยมีประกาศแสดง **“เจตจำนงการบริหารงานด้วยความสุจริต”** เพื่อให้บุคลากรขององค์การบริหารส่วนตำบลสระโพนทอง ทุกระดับ ทุกคน ได้สำนึกตระหนัก และยึดถือปฏิบัติ

ข้อที่ 2 : มาตรการและแนวทางการดำเนินการ เพื่อให้การปฏิบัติงานเป็นไปในทิศทางเดียวกัน ในอันที่สร้างและแสดงถึงความโปร่งใส ความพร้อมรับผิด ความปลอดจาการทุจริตในการปฏิบัติงาน ความมีวัฒนธรรมคุณธรรมในองค์กร ความมีคุณธรรมการทำงานในหน่วยงาน และการมีการสื่อสารภายในหน่วยงานได้กำหนดมาตรการและแนวทางดำเนินงาน ดังนี้

2.1 บริหารงานขององค์การบริหารส่วนตำบลสระโพนทอง ให้เป็นไปตามแนวนโยบายของรัฐบาล

2.2 ยึดประชาชนเป็นศูนย์กลาง อำนวยความสะดวก และให้บริการแก่ประชาชนตามหลักธรรมภิบาล

2.3 ทำงานเป็นทีม

2.4 ยึดหลักการบริหารกิจการบ้านเมืองที่ดี 6 ประการ

(1) หลักนิติธรรม ยึดหลักกฎหมาย ระเบียบ คำสั่งของทางราชการที่ชอบด้วยกฎหมาย

(2) หลักคุณธรรม ยึดมั่นในความถูกต้องดีงาม ประพฤติตนเป็นแบบอย่างที่ดี

(3) หลักความรับผิดชอบ ตระหนักในหน้าที่ ความรับผิดชอบปฏิบัติงานอย่างเต็มกำลังความสามารถในตำแหน่งหน้าที่ของแต่ละคน

-2-

(4) หลักความคุ้มค่า ใช้ทรัพยากรอย่างประหยัด และให้เกิดประโยชน์สูงสุดและมีความคุ้มค่า คำนึงประโยชน์ที่จะเกิดกับประชาชนเป็นสำคัญ

(5) หลักความโปร่งใส ยึดถือปฏิบัติอย่างเคร่งครัดในการทำงานอย่างโปร่งใสเปิดเผยข้อมูลข่าวสารที่เป็นประโยชน์ ตรงไปตรงมา ต้องไม่มีเรื่องผลประโยชน์ทับซ้อน และต้องไม่มีการทุจริตคอรัปชั่นเกิดขึ้น และสามารถตรวจสอบผลการดำเนินงานได้

(6) หลักการมีส่วนร่วม ในการทำงานให้รับฟังข้อมูล ข้อคิดเห็นจากผู้เกี่ยวข้องทุกฝ่ายรวมทั้งประชาชน

2.5 ยึดมั่นในค่านิยมหลักของมาตรฐานจริยธรรมสำหรับผู้ดำรงตำแหน่งทางการเมืองและเจ้าหน้าที่รับ 9 ประการ ของสำนักงานผู้ตรวจเงินแผ่นดิน ดังนี้

(1) การยึดมั่นในคุณธรรมและจริยธรรม

(2) การมีจิตสำนึกที่ดี ซื่อสัตย์ สุจริต และรับผิดชอบ

(3) การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน

(4) การยืนหยัดทำในสิ่งที่ถูกต้อง เป็นธรรม และถูกกฎหมาย

(5) การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

(6) การให้ข้อมูลข่าวสารแก่ประชาชนอย่างครบถ้วน ถูกต้อง และไม่ปิดเบือนข้อเท็จจริง

(7) การมุ่งผลสัมฤทธิ์ของงาน รักษามาตรฐาน มีคุณภาพ โปร่งใสและตรวจสอบได้

(8) การยึดมั่นในระบอบประชาธิปไตยอันมีพระมหากษัตริย์ทางเป็นประมุข

(9) การยึดมั่นในหลักจรรยาวิชาชีพขององค์กร

ข้อที่ 3 : กลุ่มเป้าหมาย ข้าราชการ พนักงาน อบต. พนักงานจ้างทุกคน

ข้อที่ 4 : วิธีดำเนินการ เพื่อขับเคลื่อนเจตจำนงการบริหารงานด้วยความซื่อสัตย์ สุจริต ให้บรรลุตามนโยบาย มาตรการและแนวทางที่กำหนด องค์การบริหารส่วนตำบลสระโพนทองจะได้ดำเนินการ และขอกำหนดดังนี้

4.1 นำประกาศเจตจำนงการบริหารงานด้วยความสุจริตขององค์การบริหารส่วนตำบลสระโพนทอง แจ้งให้บุคลากรทุกคนรับทราบ

4.2 ประชาสัมพันธ์ประกาศเจตจำนงการบริหารงานด้วยความสุจริต ขององค์การบริหารส่วนตำบลสระโพนทอง เพื่อให้สาธารณชนได้รับทราบถึงเจตจำนงของหน่วยงาน ในช่องทางต่างๆ ได้แก่ตอบอร์ดประชาสัมพันธ์ขององค์การบริหารส่วนตำบลสระโพนทอง ลงเว็บไซต์ของ อบต. [www.sraponthong.go.th](http://www.sraponthong.go.th)

ข้อที่ 5 : การบังคับใช้

ให้ประกาศ “เจตจำนงการบริหารงานด้วยความสุจริต” ฉบับนี้มีผลใช้บังคับตั้งแต่บัดนี้เป็นต้นไป

จึงประกาศให้ทราบโดยทั่วกัน

 ประกาศ ณ วันที่ 28 เดือน ธันวาคม พ.ศ.2561

(นางบุญน้อม ฦาชา)

นายกองค์การบริหารส่วนตำบลสระโพนทอง

**บันทึกข้อความ**



**ส่วนราชการ** องค์การบริหารส่วนตำบลสระโพนทอง /สำนักงานปลัดองค์การฯ

**ที่** ชย ๘๒๙๐๑/ **วันที่** 28 ธันวาคม ๒๕61

**เรื่อง** ประกาศเจตจำนงการบริหารงานด้วยความสุจริต

-----------------------------------------------------------------------------------------------------------------------------------------

**เรียน** นายกองค์การบริหารส่วนตำบลสระโพนทอง

ตามที่คณะรัฐมนตรี ได้มีมติเมื่อวันที่ 5 มกราคม 2559 ให้หน่วยงานภาครัฐทุกหน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ( Integrity and Transparency Assessment : ITA ) ซึ่งได้กำหนดให้ผู้บริหารของหน่วยงานกำหนดนโยบาย มาตรการแผนงาน หรือโครงการ/กิจกรรม เพื่อพัฒนาหน่วยงานให้มีคุณธรรมและความโปร่งใส นั้น

เพื่อให้เจ้าหน้าที่ในองค์การบริหารส่วนตำบลสระโพนทอง ได้ตระหนักถึงความสำคัญ และปฏิบัติงานให้เป็นไปด้วยความมีคุณธรรมโปร่งใส จึงเห็นความประกาศเจตจำนงการบริหารงานด้วยความสุจริต เพื่อประชาสัมพันธ์ให้หน่วยงานในสังกัดองค์การบริหารส่วนตำบลสระโพนทองได้รับทราบ และแจ้งเวียนให้พนักงาน ลูกจ้างและพนักงานจ้างทุกคนในสังกัดได้ตระหนักและถือปฏิบัติต่อไป รายละเอียดปรากฏตามประกาศที่แนบมาท้ายบันทึกนี้

จึงเรียนมาเพื่อโปรดพิจารณา หากเห็นชอบโปรดลงนาม

ขวัญนภา ทองกระจ่าง

(นางขวัญนภา ทองกระจ่าง)

หัวหน้าสำนักปลัด